వెస్టిండీస్‌ 143/6 (20 ఓవర్లు)
న్యూజిలాండ్‌ 137/8 (20 ఓవర్లు)
న్యూఢిల్లీ : టి20 ఉమెన్స్‌ వరల్డ్‌ కప్‌లో వెస్టిండీస్‌ జట్టు ఫైనల్‌కు దూసుకెళ్లింది. కాగా రెండవ సెమీ ఫైనల్‌ మ్యాచ్‌లో న్యూజిలాండ్‌పై వెస్టిండీస్‌ మహిళల జట్టు 6 పరుగుల తేడాతో విజయం సాధించింది. మొదట బ్యాటింగ్‌ చేసిన వెస్టిండీస్‌ మహిళల జట్టు నిర్ణీత 20 ఓవర్లలో 6 వికెట్ల నష్టానికి 143 పరుగులు చేసింది. అనంతరం బ్యాటింగ్‌కు దిగిన న్యూజిలాండ్‌ ఉమెన్స్‌ టీమ్‌ నిర్ణీత 20 ఓవర్లలో 8 వికెట్ల నష్టానికి 137 పరుగులు చేసింది. దీంతో 6 పరుగులు తేడాతో గెలుపొందిన వెస్టిండీస్‌ జట్టు ఫైనల్‌కు దూసుకెళ్లింది. వరల్డ్‌ కప్‌ ఫైనల్‌ మ్యాచ్‌లో వెస్టిండీస్‌ ఉమెన్స్‌ టీమ్‌ ఆస్ట్రేలియా ఉమెన్స్‌ టీమ్‌తో తలపడనుంది.